एक बार यात्रियों से भरी एक बस कहीं जा रही थी। अचानक मौसम बदला धूलभरी आँधी के बाद बारिश की बूँदे गिरने लगीं। बारिश तेज होकर तूफान में बदल चुकी थी। घनघोर अंधेरा छा गया, भयंकर बिजली चमकने लगी। बिजली कड़ककर बस की तरफ आती और वापस चली जाती, ऐसा कई बार हुआ। सब की साँसे ऊपर की ऊपर और नीचे की नीचे। ड्राईवर ने आखिरकार बस को एक बड़े से पेड़ से करीब पचास कदम की दूरी पर रोक दी और यात्रियों से कहा कि इस बस मे कोई ऐसा यात्री बैठा है, जिसकी मौत आज निश्चित है। उसके साथ-साथ कहीं हमें भी अपनी जिंदगी से हाथ न धोना पड़े। इसलिए सभी यात्री एक-एक कर जाओ और उस पेड़ के हाथ लगाकर आओ, जो भी बदकिस्मत होगा उस पर बिजली गिर जाएगी और बाकी सब बच जाएंगे।